पेड़ से लटका मिला मुखिया प्रत्याशी का शव  
बिहार के समस्तीपुर जिले के ताजपुर थाना क्षेत्र में शुक्रवार को मुखिया पद के एक प्रत्याशी का शव उनके घर के समीप एक पेड़ से लटका पाया गया।
बिहार के समस्तीपुर जिले के ताजपुर थाना क्षेत्र में शुक्रवार को मुखिया पद के एक प्रत्याशी का शव उनके घर के समीप एक पेड़ से लटका पाया गया। ताजपुर थाना प्रभारी सुबोध कुमार ने बताया कि ग्रामीणों की सूचना के बाद बघौनी पंचायत के मुखिया प्रत्याशी राजेन्द्र महतो के शव को पुलिस ने उनके आवास से थोड़ी दूर एक पेड़ से लटका हुआ पाया।   महतो की गर्दन में रस्सी का फंदा लगा हुआ था। उन्होंने बताया कि पुलिस ने शव का पोस्टमार्टम करवाकर उनके परिजनों को सौंप दिया गया है। उन्होंने कहा कि इस मामले में प्राथमिकी दर्ज कर ली गई है तथा पुलिस मामले की जांच कर रही है। उन्होंने कहा कि यह मामला हत्या का है या आत्महत्या का यह जांच के बाद ही पता चलेगा। उल्लेखनीय है कि राज्य में 10 चरणों में चल रहे पंचायत चुनाव के तहत नौ अप्रैल को बघौनी पंचायत में मतदान होना है।